Gunnar Karl Gíslason , einn eigenda staðanna þriggja , segir veturinn hafa verið Systur og Mikkeller & Friends erfiður . FBL / Stefán Einn eigenda Dill segist nú vera að skoða framhaldið eftir að ákvörðun var tekin um að loka þremur veitingastöðum á Hverfisgötu 12 á einu bretti . Þungur rekstur tveggja staðanna hafi sligað þann þriðja . Allir voru þeir reknir á sömu kennitölunni , á sama leyfinu og því ekki annað í stöðunni en að skella í lás á þeim öllum . Lokun Dill kom mörgum í opna skjöldu , ekki síst í ljósi þess að rekstur staðarins hefur gengið vel á síðustu misserum . Þrátt fyrir að hafa misst Michelin-stjörnu sína í upphafi árs hefur oft reynst erfitt að bóka borð á staðnum , sem hefur þótt meðal þeirra vinsælustu í borginni . Heimildir Vísis herma að það hafi enda ekki verið rekstrarörðugleikar Dills sem keyrðu Hverfisgötu 12 í þrot . Rekstur Mikkeller & Friends og Systur , sem kom í stað „ Nafnlausa pizzustaðarins “ í upphafi árs , hafi hins vegar verið þungur í vöfum síðustu mánuði . Undir það síðasta hafi velgengni Dills í raun borið uppi hina staðina tvo . Miklar framkvæmdir hafa staðið yfir við vestari enda Hverfisgötu í sumar . Þær riðu tveimur staðanna að fullu . Reykjavíkurborg Einn eigenda staðanna þriggja , Gunnar Karl Gíslason , staðfestir þetta í samskiptum við Vísi . Á Dill hafi verið „ fullt meira og minna alla daga “ en Systir og Mikkeller átt „ mjög svo erfiðan vetur . “ Veturinn hafi síðan breyst „ í þá martröð sem þessar gatnaframkvæmdar á Hverfisgötunni eru , “ eins og Gunnar Karl kemst að orði . Eins og sjá má á myndinni hér að ofan hafa framkvæmdirnar sett svip á götuna undanfarna mánuði , með tilheyrandi raski á umferð akandi og gangandi vegfarenda . Hann segir þó að ekki hafi verið hægt að fórna Mikkeller og Systur til að tryggja áframhaldandi líf Dills . Allir staðirnir voru reknir í sama húsi , á sömu kennitölu og á sama leyfinu og „ þá lokar allt , “ segir Gunnar Karl . „ Það er mikil synd að Dill hafi þurft að falla með hinum tveimur stöðunum , en svona er það . “ Hann segist ekki vita hvert framhaldið verður , það sé einfaldlega í skoðun . Hann geti þannig ekki svarað því hvort búið sé að fara fram á gjaldþrotaskipti staðanna . Vísir hefur ekki náð á Kristinn Vilbergsson , stærsta hluthafa í veitingastöðunum , í morgun . Aðstandendur staðanna þriggja biðjast , á fyrrnefndum miða sem hangir á Hverfisgötu 12 , afsökunar á því ónæði sem lokun þessara víðfrægu staða í miðborginni kann að valda . Hjónin Kári Þorsteinsson og Sólveig Bjarnadóttir opnuðu nýlega veitingastað á Egilsstöðum í elsta íbúðarhúsi bæjarins , Nielsenshúsi . Þau lýsa því sem langþráðum draumi að vera kominn aftur í sveitina en segja taktinn á Egilsstöðum allt öðru vísi en í Reykjavík – og hvað þá í Kaupmannahöfn .